Jeg kan ikke betale min gasregning. Kan jeg på nogen måde få hjælp?
Først og fremmest vil jeg anbefale dig at række ud til din bankrådgiver og få noget sparring. De kender din økonomi og kan guide dig, hvilket forhåbentligt giver dig nogle muligheder for at betale din gasregning nu og her.
Vi ser også, at der er fokus på det fra regeringens side. I sidste uge kom regeringen med et udspil om at sprede betalingerne ud over en længere periode. Hvis det bliver vedtaget, kan det kan muligvis være en løsning.
- Jeanette Kølbek, privatøkonom og formueekspert i Nykredit